**Конкурс „Разработване на бизнес план”**

Основната **цел** на конкурса "Разработване на бизнес план" е да се изградят практически бизнес умения на студентите от Русенски университет "Ангел Кънчев".

Конкурсът е иницииран през 2000г като част от "**Дните на специалността и професионалната реализация**". В него се включват студенти предимно от Факултет "Бизнес и мениджмънт", независимо, че поканата е към всички студенти на Русенския университет.

Конкурсът ежегодно се **организира**  към факултет "Бизнес и мениджмънт" при РУ "Ангел Кънчев". Предложените от студентите бизнес планове се оценяват от комисията по постоянни **критерии**:

* новаторски идеи и прагматичност;
* демонстрирани знания и умения от теорията и практиката на мениджмънта;
* балансираност и взаимосвързаност на отделните части на бизнес плана;
* финансова ефективност.

Официалният **награден фонд** се връчва на първенците в конкурса по време на празниците около 24 май. Той се изразява в книги и грамоти, които през различните издания са връчвани от: Ректора на РУ "А.Кънчев", Декана на ФБМ, Председателя на комисията по оценка на бизнес плановете.

Интерес към конкурса е проявен и от **деловите среди**. От тях се задава актуална тема за бизнес план и се предоставя извънреден награден фонд за участниците. Процесът официално стартира на 21.10.2005г, когато се подписва първото "Споразумение за сътрудничество" с бизнес представители. През 2008 към Конкурса за разработване на бизнес план е проявен интерес и от друг представител на бизнеса.

От 2014 г се ползва бланката на световното състезание **Intel Business Challenge** [http://www.intelchallenge.eu](http://www.intelchallenge.eu/)